Георги Струмски
Въпроси, въпроси

chitanka.info

Мили момичета,

храбри момчета, острооки и чипоноси,

слуша Земята — зелена планета —

вашите трудни въпроси.

— Защо има болест неизлечима?

— Защо е цъфтенето кратко?

— Защо има мъка?

— Нали ще ги има винаги мама и татко?

— Защо отлетяват красивите птици?

— Защо дните стават студени?

— Вие били ли сте ученици

с разтуптяно сърце — като мене?

— Как да живея?

— Как да бъдем щастливи

на свойта зелена планета?

Питайте.

Трупайте въпроси горчиви,

мили момичета, храбри момчета…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.